በባህላዊ መንገድ ከተመረተ ማዕድን 419 ነጥብ 9 ሚሊየን የአሜሪካን ዶላር ገቢ ተገኘ
– ባለፉት አስራ አንድ የበጀት ወራት ባህላዊ ማዕድን አውጪዎች ካመረቱት ማዕድናት 419 ነጥብ 9 ሚሊየን የአሜሪካን ዶላር ገቢ መገኘቱን የማዕድን ሚኒስቴር አስታወቀ።ባህላዊ ማዕድን አውጪዎች ለብሔራዊ ባንክ ካስገቡት ማዕድናት ወርቅ 409 ነጥብ 1 ሚሊየን የአሜሪካን ዶላር ገቢ በማስገኘት የአንበሳውን ድርሻ ይይዛል። ከእቅድ አንፃር አፈፃፀሙ 69 በመቶ መሆኑን የሚኒስቴር መስሪያ ቤቱ የአስራ አንድ ወራት አፈፃጸም ሪፖርት ያሳያል።በባህላዊ መንገድ ከተገኙ የጌጣጌጥ ማዕድናት ወጪ ንግድ 9 ነጥብ 3 ሚሊዮን የአሜሪካን ዶላር የተገኘ ሲሆን ከታንታለም1 ነጥብ 6 ሚሊየን የአሜሪካን ዶላር ገቢ መገኘቱን የአፈፃፀም ሪፖርት ያሳያል።በጠቅላላውም 7,878.4 ኪ.ግ ወርቅ፣ 20,126.3 ኪ.ግ ጌጣጌጥ እና 32.95 ቶን ታንታለም  ለብሄራዊ ባንክ እና ለዓለም ገበያ በማቅረብ 419.9 ሚሊየን የአሜሪካ ዶላር የውጪ ምንዛሪ ተገኝቷል፡፡ከጊዜ ወደ ጊዜ ከፍተኛ እድገት በማሳየት ላይ የሚገኘው የኢትዮጵያ የማዕድናት ወጪ ንግድ በአሁን ጊዜ ለሃገሪቱ ከቡና በመቀጠል ሁለተኛው ከፍተኛ የውጭ ምንዛሪ የሚያስገኝ ዘርፍ ሆኗል። ከሃገሪቱ አጠቃላይ የወጪ ንግድ ከ23 በመቶ በላይ ድርሻ ይዟል።